CELEX: 62022TB0054
Language: hu
Date: 2022-02-11 00:00:00
Title: T-54/22. R. sz. ügy: A Törvényszék elnökének 2022. február 11-i végzése – Rivière kontra Parlament és ID („Ideiglenes intézkedés – Intézményi jog – Parlamenti képviselő – Valamely képviselő képviselőcsoporti tagságának felfüggesztése és a képviselőcsoportjából történő kizárása – Végrehajtás felfüggesztése iránti kérelem – Az alaki követelmények megsértése – Elfogadhatatlanság”)

2022.4.4.   
            
            
               HU
            
            
               Az Európai Unió Hivatalos Lapja
            
            
               C 148/27
            
         
      A Törvényszék elnökének 2022. február 11-i végzése – Rivière kontra Parlament és ID
      (T-54/22. R. sz. ügy)
      („Ideiglenes intézkedés - Intézményi jog - Parlamenti képviselő - Valamely képviselő képviselőcsoporti tagságának felfüggesztése és a képviselőcsoportjából történő kizárása - Végrehajtás felfüggesztése iránti kérelem - Az alaki követelmények megsértése - Elfogadhatatlanság”)
      (2022/C 148/38)
      Az eljárás nyelve: francia
      
         Felek
      
      
         Felperes: Jérôme Rivière (Párizs, Franciaország) (képviselő: B. Kuchukian ügyvéd)
      
         Alperesek: Európai Parlament, Identitás és Demokrácia (ID) képviselőcsoport
      
         Az ügy tárgya
      
      Az EUMSZ 278. cikk és az EUMSZ 279. cikk alapján benyújtott kérelem, amely arra irányul, hogy a Törvényszék függessze fel a Parlament „Identitás és Demokrácia” (ID) képviselőcsoportjának elnöksége által 2022. január 21-én hozott azon határozat végrehajtását, amely felfüggesztette a felperes e képviselőcsoportban fennálló tagságát, valamint függessze fel az ID képviselőcsoport tagjai által 2022. január 25-én hozott azon határozat végrehajtását, amely a felperest kizárta e képviselőcsoportból.
      
         A végzés rendelkező része
      
      
                  1)
               
               
                  A Törvényszék elnöke az ideiglenes intézkedés iránti kérelmet elutasítja.
               
            
                  2)
               
               
                  A Törvényszék elnöke a költségekről jelenleg nem határoz.